緣識  其三四
作者：宋太宗
朝代：宋

paragraphs: 清潔恭虔禋上帝，郊儀大設康哉世。
人心肯悅化來同，禮樂咸修依古制。
景福照明何舉措，千官儼雅登雲路。
一陽初啟煦仁風，我運唯揚均徧布。
道德功慙情不已，常如取朽九重裏。
未曾一日貴爲尊，撫念蒼生皆赤子。
羽衛旌旛花作隊，雍熙民泰俱闤闠。
承平豈足盡言之，萬里山河觀掌內。